ai4bharat/Pralekha huggingface dataset:
குடியரசுத் துணைத் தலைவர் செயலகம்
உண்மைத் தகவல் அடிப்படையில் இந்திய வரலாற்றை மறுமதிப்பீடு செய்ய குடியரசு துணைத்தலைவர் அழைப்பு விடுத்துள்ளார்
உண்மைத் தகவல் அடிப்படையிலான ஆராய்ச்சியின் மூலம் இந்திய வரலாற்றை மறுமதிப்பீடு செய்ய குடியரசு துணைத்தலைவர் திரு எம் வெங்கய்யா நாயுடு அழைப்பு விடுத்துள்ளார். காலனிய கண்ணோட்டம் இந்தியாவின் கடந்தகால தகவல்களை சீரழித்துவிட்டதால், இந்திய விடுதலைப் போராட்ட வீரர்கள் மற்றும் தலைவர்கள் குறித்த கூடுதல் நூல்களைக் கொண்டு இந்திய வரலாற்றுக்குப் புதிய அணுகுமுறை தேவைப்படுகிறது என்று அவர் கூறினார்.
புதுதில்லியில் உள்ள குடியரசு துணைத்தலைவர் மாளிகையில், இன்று நடைபெற்ற நிகழ்ச்சியில், ஆந்திரப்பிரதேசத்தின் ஆட்சி மொழி ஆணையத் தலைவர் திரு யர்லகட லட்சுமி பிரசாத் எழுதிய நூலினை வெளியிட்டு உரையாற்றிய திரு நாயுடு, இந்தியாவின் விடுதலைப் போராட்டம் பற்றிய பல்வேறு தகவல்களை இளைஞர்கள் ஆய்வு செய்ய வேண்டும் என்றும் விடுதலைப் போராட்ட வீரர்களின் வாழ்க்கைப் பாடங்களை மனதில் பதிக்க வேண்டும் என்றும் கேட்டுக்கொண்டார்.
காலனிய ஆட்சிக் காலத்தில் இந்தியர்களின் மனங்களில் பதிய வைக்கப்பட்ட பிரித்தாளும் மனநிலையிலிருந்து இளைஞர்கள் வெளிவர வேண்டும் என்று வலியுறுத்திய அவர், தேசக்கட்டமைப்புக்கு அவர்கள் பங்களிக்க வேண்டும் என்றார்.
பிரிட்டிஷ் ஆட்சிக் காலத்தில் மத்திய மாகாணத்தின் ஆளுநராகவும், சட்டமன்ற உறுப்பினராகவும் இருந்த பிரபல சுதந்திரப் போராட்ட வீரர் திரு எடுப்புகாந்தி ராகவேந்திர ராவ் பற்றிய நூல்வெளியீட்டு நிகழ்ச்சியில், அவருக்குக் குடியரசு துணைத்தலைவர் புகழாரம் சூட்டினார். ஆளுநராக இருந்த போது தாமே காதிப் பொருட்களைப் பயன்படுத்துவதன் மூலம் அதனை பிரபலப்படுத்திய ராகவேந்திர ராவ் மற்றவர்களுக்கு முன்னுதாரணமாக பணியாற்றினார் என்றும் அவர் கூறினார்.
தமிழ்நாட்டின் முன்னாள் ஆளுநர் திரு பி எஸ் ராம்மோகன் ராவ் உள்ளிட்டோர் நிகழ்ச்சியில் கலந்து கொண்டனர்.
-----
(Visitor Counter : 91
PIB Headquarters
கொவிட்-19 - பிஐபி செய்தித் தொகுப்பு
16.08.2020
கொவிட்-19 - பிஐபி செய்தித் தொகுப்பு
· குடியரசுத் தலைவர் செயலகம்
· குடியரசுத் துணைத் தலைவர் செயலகம்
· பிரதமர் அலுவலகம்
· ரசாயனம் மற்றும் உரங்கள் அமைச்சகம்
· பாதுகாப்பு அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· எரிசக்தி அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
(Visitor Counter : 135
குடியரசுத் தலைவர் செயலகம்
குடியரசுத் தலைவர் மாளிகை டிசம்பர் 1-ம் தேதி முதல் வாரத்தின் 5 நாட்கள் பொதுமக்கள் பார்வைக்கு திறக்கப்படும்
குடியரசுத் தலைவர் மாளிகை டிசம்பர் 1, 2022 முதல் வாரத்தின் 5 நாட்கள் பொதுமக்கள் பார்வைக்கு திறக்கப்படும். புதன், வியாழன், வெள்ளி, சனி மற்றும் ஞாயிற்றுக்கிழமைகளில்  காலை 10 மணி முதல் மாலை 4 மணி வரை ஒவ்வொரு மணி நேரமும் பார்வையிட அனுமதிக்கப்படும்.
குடியரசுத்தலைவர் மாளிகையில் உள்ள அருங்காட்சியக வளாகத்தை செவ்வாய் கிழமை முதல் ஞாயிற்றுக்கிழமை வரை கெசட்டில் வெளியிடப்பட்ட விடுமுறை நாட்கள் தவிர) 6 நாட்கள் வரை பொதுமக்கள் அனுமதிக்கப்படுவார்கள்.
ஒவ்வொரு சனிக்கிழமையும் காலை 8 மணி முதல் 9 மணி வரை நடைபெறும் படை வீரர்கள் மாற்றுதல் நிகழ்ச்சியைக் காணவும் பொதுமக்கள் அனுமதிக்கப்படுவார்கள். கெசட்டில் வெளியிடப்பட்ட விடுமுறை நாட்களில் அந்த சனிக்கிழமை இடம் பெற்றிருந்தால் இந்நிகழ்ச்சி நடைபெறாது.
பார்வையாளர்கள் தங்களது வருகையை http://rashtrapatisachivalaya.gov.in/rbtour என்ற இணையதளத்தில் முன்பதிவு செய்து கொள்ளலாம்.
விவசாயத்துறை அமைச்சகம்
தமிழகம் உள்பட நாட்டின் பல்வேறு மாநிலங்களில் உணவு தானியங்களின் கொள்முதல் தொய்வின்றி நடைபெற்று வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு டிசம்பர் 22 வரை 431.14 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 350.04 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 23.16 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 51.90 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 81399.80 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1683070
-----
(Visitor Counter : 65
பாதுகாப்பு அமைச்சகம்
பாதுகாப்பு அமைச்சர் திரு ராஜ்நாத் சிங் மலேசிய பாதுகாப்பு அமைச்சரை கோலாலம்பூரில் சந்தித்தார்; அத்துடன் மலேசிய பிரதமரையும் சந்தித்தார்
இந்தியாவின் கிழக்கு கொள்கையை மேலும் ஊக்குவிக்கவும், மலேசியாவுடனான இரு தரப்பு உறவை வலுப்படுத்தவும், பாதுகாப்பு அமைச்சர் திரு ராஜ்நாத் சிங், மலேசிய பாதுகாப்பு அமைச்சர் திரு டத்தோ ஸ்ரீ முகமது ஹசனை கோலாலம்பூரில் 2023 ஜூலை 10 அன்று சந்தித்தார். அத்துடன் அந்நாட்டு பிரதமர் டத்தோ ஸ்ரீ அன்வர் பின் இப்ராஹீம், மலேசிய வெளியுறவு அமைச்சர் டத்தோ ஸ்ரீ தீரஜா டாக்டர் ஜாம்பரி அப்த் காதிர் ஆகியோரையும் அவர் சந்தித்துப் பேசினார்.
2023- ஜூலை-9 அன்று கோலாலம்பூர் சென்ற திரு ராஜ்நாத் சிங், மலேசிய பாதுகாப்பு அமைச்சகம் அளித்த வரவேற்பு நிகழ்ச்சியில் கலந்துகொண்டார். அதைத்தொடர்ந்து பாதுகாப்பு அமைச்சர், மலேசிய பாதுகாப்பு அமைச்சர் திரு டத்தோ ஸ்ரீ முகமது ஹசனுடன் பேச்சு நடத்தினார்.
தொழில்துறை ஒத்துழைப்பை வலுப்படுத்துவதற்கான வழிவகைகளை காண்பது இரு தரப்பு பாதுகாப்பு ஒத்துழைப்பை மேலும் வலுப்படுத்துவது தொடர்பான இரு தரப்பினரும் விவாதித்தனர்.
நடப்பாண்டு இறுதியில் இந்தியாவை மலேசியா –இந்தியா பாதுகாப்பு ஒத்துழைப்புக் குழுக்கூட்டத்தை நடத்துவதற்கு இரு நாட்டு அமைச்சர்களும் ஒப்புக்கொண்டனர். இந்திய பாதுகாப்புத் தளவாட தொழில் துறையின் திறன் குறித்து திரு ராஜ்நாத் சிங் அப்போது எடுத்துரைத்தார். கடந்த 1993-ம் ஆண்டு இந்தியா- மலேசிய இடையே கையெழுத்தான பாதுகாப்பு ஒத்துழைப்பு குறித்த புரிந்துணர்வு ஒப்பந்தத்தில் திருத்தம் மேற்கொள்வதற்கும் இரு நாட்டு அமைச்சர்களும் ஒப்புதல் அளித்தனர். இந்தத் திருத்தத்தின் மூலம் பரஸ்பரம், இருதரப்பு பாதுகாப்பு ஒத்துழைப்பில் மேலும் விரிவாக்கும் செய்ய இயலும்.
அதன் பின்னர், மலேசிய பிரதமர் திரு டத்தோ ஸ்ரீ அன்வர் பின் இப்பராஹீமை பாதுகாப்பு அமைச்சர் சந்தித்துப் பேசினார். அப்போது இரு நாடுகளுக்கு இடையே வலிமையான கலாச்சார பிணைப்புக்கு மலேசிய பிரதமர் பாராட்டுத் தெரிவித்தார்.
மின்னணு மற்றும் தகவல் தொழில்நுட்பம்
இந்தியாவில் மின்னணு சாதனங்களின் உற்பத்தியை சென்னையில் துவக்குகிறது அமேசான்
மத்திய மின்னணு, தகவல் தொழில்நுட்பம், தொலைத்தொடர்பு, சட்டம், நீதித்துறை அமைச்சர் திரு ரவி சங்கர் பிரசாத், அமேசான் நிறுவனத்தின் சர்வதேச மூத்த துணைத் தலைவரும் இந்தியாவிற்கான தலைவருமான திரு அமித் அகர்வாலுடன் காணொலி வாயிலான கூட்டத்தில் கலந்து கொண்டார். டிஜிட்டல் துறை சார்ந்த ஏராளமான விஷயங்கள் இந்தக் கூட்டத்தில் ஆலோசிக்கப்பட்டன.
இந்தியாவில் மின்னணு சார்ந்த பொருட்களின் தயாரிப்பை அமேசான் இந்தியா நிறுவனம் துவங்கவிருப்பதாக கூட்டத்திற்குப் பிறகு அந்த நிறுவனம் அறிவிப்பை வெளியிட்டது. முதலாவதாக, அலைபேசியை தொலைக்காட்சியுடன் இணைக்கும் கருவியான அமேசான் ஃபயர் டிவி ஸ்டிக் இந்தியாவில் தயாரிக்கப்படும்.
நிகழ்ச்சியில் பேசிய அமைச்சர் திரு ரவி சங்கர் பிரசாத், “முதலீடுகளுக்கு உகந்த நாடாக திகழ்வதுடன், மின்னணு, தகவல் தொழில்நுட்பப் பொருட்களைத் தயாரிக்கும் துறையில் சர்வதேச அளவில் மிகப்பெரிய நாடாக வளரும் ஆற்றலையும் இந்தியா பெற்றுள்ளது. நமது அரசின் உற்பத்தி சார்ந்த ஊக்கத்தொகை திட்டத்திற்கு உலகளவில் மிகப் பெரும் வரவேற்பு கிடைத்துள்ளது.
சென்னையில் உற்பத்தி நிலையத்தைத் தொடங்கும் அமேசானின் முடிவை நாங்கள் வரவேற்கிறோம். இதன் மூலம் உள்நாட்டு தயாரிப்புகளின் திறன் மேம்படுவதுடன், வேலைவாய்ப்புகளும் உருவாக்கப்படும். நமது தற்சார்பு இந்தியா கனவிற்கு இதன்மூலம் டிஜிட்டல் வாயிலாக அதிகாரமளிக்கப்படும்”, என்று கூறினார். இந்தியாவிற்கும், இந்தியாவிலிருந்து பிற நாடுகளுக்கு ஏற்றுமதி செய்வதற்கும் நம் நாட்டில் மின்னணுப் பொருட்களின் உற்பத்தியை தொடங்க உள்ள அமேசானின் நடவடிக்கைகள் வெறும் துவக்கம் மட்டுமே என்று அமைச்சர் குறிப்பிட்டார்.
சென்னையில் உள்ள ஃபாக்ஸ்கான் நிறுவனத்தைச் சேர்ந்த கிளவுட் நெட்வொர்க் டெக்னாலஜி என்ற உற்பத்தியாளருடனான ஒப்பந்தத்தின் அடிப்படையில் இந்த ஆண்டின் பிற்பகுதியில் தனது உற்பத்தியை அமேசான் நிறுவனம் துவக்கும்.
இந்திய நுகர்வோரின் தேவைகளைப் பூர்த்தி செய்யும் வகையில் ஒவ்வொரு ஆண்டும் ஆயிரக்கணக்கான ஃபயர் டிவி ஸ்டிக் கருவிகளை, உற்பத்தி நிலையம் தயாரிக்கும். உள்நாட்டுத் தேவைகளைக் கருத்தில் கொண்டு கூடுதலான சந்தைப் பகுதிகள்/ நகரங்களில் செயல் திறனை அதிகரிப்பதற்கான மதிப்பிடுதலை அமேசான் தொடர்ந்து மேற்கொள்ளும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1698424
••••••••••••••••
(Visitor Counter : 225
பிரதமர் அலுவலகம்
சேனல் நிறுவனத்தின் சர்வதேச தலைமை நிர்வாக அதிகாரி திருமதி லீனா நாயருடன் பிரதமர் சந்திப்பு
பிரதமர் திரு. நரேந்திர மோடி, ஃபிரான்ஸ் ஆடம்பர ஆடை நிறுவனமான சேனலின் சர்வதேச தலைமை நிர்வாக அதிகாரி திருமதி லீனா நாயரை பாரிஸில் 14 ஜூலை 2023 அன்று சந்தித்தார்.
திருமதி நாயரின் வெற்றிக்கு வாழ்த்து தெரிவித்த பிரதமர், இந்தியாவில் முதலீட்டு வாய்ப்புகள் மற்றும் ஒத்துழைப்புக்கான சாத்தியக்கூறுகளை ஆராயும்படி சேனல் நிறுவனத்துக்கு அழைப்பு விடுத்தார்.
இந்தியாவின் கைவினைப் பொருட்கள், கதர் மற்றும் கைவினைஞர்களின் திறன் மேம்பாடு ஆகியவற்றை மேம்படுத்துவதற்கான வழிகள் குறித்த விவாதங்களில் கவனம் செலுத்தப்பட்டது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 199.27 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,36,076.
கொவிட் சிகிச்சை பெறுபவர்கள் எண்ணிக்கை 0.31 சதவீதமாக உள்ளது.
குணமடைந்தோர் விகிதம் தற்போது 98.49 சதவீதம்
கடந்த 24 மணி நேரத்தில் 16,482 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,30,28,356 என அதிகரித்துள்ளது.
கடந்த 24 மணி நேரத்தில் 20,139 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 5.10 சதவீதம் ஆகும்
வாராந்திர பாதிப்பு விகிதம் 4.37 சதவீதம் ஆகும்
இதுவரை மொத்தம் 86.81 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,94,774 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1841349
பிரதமர் அலுவலகம்
கடமைப்பாதையில் இன்று நடைபெற்ற குடியரசு தினவிழாக் காட்சிகளை பிரதமர் பகிர்ந்து கொண்டுள்ளார்
தில்லி கடமைப்பாதையில் நடைபெற்ற இன்றைய குடியரசு தினவிழாவின் காட்சிகளை பகிர்ந்துள்ள பிரதமர் திரு நரேந்திர மோடி, தொடர் ட்விட்டர் பதிவுகளையும் பகிர்ந்துள்ளார்.
வணிகம் மற்றும் தொழில்துறை அமைச்சகம்
2023 ஏப்ரல் மாதத்தில் இந்தியாவின் ஒட்டுமொத்த ஏற்றுமதி 2 சதவீதம் வளர்ச்சி பெற்று 65.02 பில்லியன் அமெரிக்க டாலர்களாக மதிப்பிடப்பட்டுள்ளது
2023 ஏப்ரல் மாதத்தில் இந்தியாவின் ஒட்டுமொத்த ஏற்றுமதி  65.02 பில்லியன் அமெரிக்க டாலர்களாக இருக்கும் என மதிப்பிடப்பட்டுள்ளது. இது 2022-ம் ஆண்டு ஏப்ரல் மாதத்தை விட 2 சதவீதம் அதிகம் ஆகும். 2023 ஏப்ரல் மாதத்தில் ஒட்டுமொத்த இறக்குமதி 66.40 பில்லியன் அமெரிக்க டாலர்களாக இருக்கும் என மதிப்பிடப்பட்டுள்ளது. இது 2022 ஏப்ரல் மாதத்தை விட 7.92 சதவீதம் குறைவு ஆகும்.
• 2022 ஏப்ரல் மாதத்துடன் ஒப்பிடும்போது இந்தியாவின் ஒட்டுமொத்த ஏற்றுமதி 2023 ஏப்ரல் மாதத்தில் 2 சதவீதம் உயர்ந்திருக்கும் என்று கணிக்கப்பட்டுள்ளது.
• சரக்கு ஏற்றுமதியைப் பொறுத்தவரை, 30 முக்கிய துறைகளில் 11 துறைகள் கடந்த ஆண்டு இதே காலகட்டத்துடன்  ஒப்பிடும்போது, 2023 ஏப்ரல் மாதத்தில் உயர்ந்துள்ளன.
• 2022 ஏப்ரலில் 1.67 பில்லியன் அமெரிக்க டாலராக இருந்த எலெக்ட்ரானிக் பொருட்களின் ஏற்றுமதி 2023 ஏப்ரலில் 26.49 சதவீதம் அதிகரித்து 2.11 பில்லியன் டாலர்களாக உள்ளது.
• சேவைகள் ஏற்றுமதி 2022 ஏப்ரலை விட 2023 ஏப்ரலில 26.24 சதவீதமாக இருக்கும் என்று எதிர்பார்க்கப்படுகிறது.
பிரதமர் அலுவலகம்
காம்பவுண்ட் வில்வித்தைப் போட்டியில் தங்கம் வென்ற ஜோதி சுரேகா வெண்ணத்திற்கு பிரதமர் பாராட்டு
ஆசிய விளையாட்டுப் போட்டிகளில் காம்பவுண்ட் வில்வித்தையில் தங்கப்பதக்கம் வென்ற ஜோதி சுரேகா வெண்ணத்திற்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக எக்ஸ் சமூக வலைத்தளத்தில் பிரதமர் வெளியிட்டுள்ள பதிவு:
"இந்தியாவுக்கு மற்றொரு பெருமையான தருணம்!
காம்பவுண்ட் வில்வித்தையில் ஆசிய விளையாட்டுப் போட்டிகளில் மூன்றாவது தங்கப் பதக்கம் வென்ற ஜோதி சுரேகா வெண்ணத்திற்கு வாழ்த்துகள்.
அவரது அர்ப்பணிப்பும் திறமையும் நாட்டுக்கு தொடர்ந்து பெருமை சேர்க்கிறது."
பிரதமர் அலுவலகம்
விவசாயிகளுக்கு மலிவான விலையில் யூரியா வழங்க ரூ.10 லட்சம் கோடி மானியம்: பிரதமர் திரு. நரேந்திர மோடி
ரூ.3,000 மதிப்புள்ள யூரியா மூட்டை ரூ.300-க்கு விவசாயிகளுக்கு வழங்கப்படுகிறது: பிரதமர்
பிரதமர் திரு. நரேந்திர மோடி செங்கோட்டையில் தமது சுதந்திர தின உரையில்,விவசாயிகளுக்கு யூரியா மானியமாக ரூ .10 லட்சம் கோடியை அரசாங்கம் ஒதுக்கியுள்ளது என்று கூறினார். "உலகளவில் ஒரு மூட்டைக்கு ரூ .3,000 மதிப்புள்ள யூரியாவை விவசாயிகளுக்கு ஒரு மூட்டைக்கு ரூ .300 என்ற மலிவான விலையில் வழங்க, அரசாங்கம் யூரியா மானியமாக ரூ .10 லட்சம் கோடியை ஒதுக்கியது’’ என்றார் அவர்.
சில உலகளாவிய சந்தைகளில் ரூ.3,000 க்கு விற்கப்படும் யூரியா மூட்டைகள் விவசாயிகளுக்கு ரூ.300 க்கு மிகாமல் வழங்கப்படுவதாக செங்கோட்டையில் இருந்து நாட்டு மக்களுக்கு பிரதமர் தெரிவித்தார். சில உலக சந்தைகளில் ரூ.3,000-க்கு விற்கப்படும் யூரியா மூட்டைகள், இப்போது நமது விவசாயிகளுக்கு ரூ.300-க்கு அரசு வழங்குகிறது, எனவே நமது விவசாயிகளுக்கு யூரியாவுக்கு ரூ.10 லட்சம் கோடி மானியம் வழங்கப்படுகிறது என அவர் தெரிவித்தார்.
வணிகம் மற்றும் தொழில்துறை அமைச்சகம்
இந்தியாவின் அயல்நாட்டு வர்த்தகம்: ஜூன் 2020
2020 – 2021 ஏப்ரல் முதல் ஜூன் வரையிலான காலத்தில் இந்தியாவின் ஒட்டுமொத்த ஏற்றுமதியின்  மதிப்பு 101.02 பில்லியன் அமெரிக்க டாலர் ஆகும். கடந்த ஆண்டை விட இது 25.92 விழுக்காடு குறைவாகும். 2020 – 2021 ஏப்ரல் முதல் ஜூன் வரையிலான காலத்தில், இந்தியாவின் ஒட்டு மொத்த இறக்குமதியின் மதிப்பு 89.31 பில்லியன் அமெரிக்க டாலர் ஆகும். இது கடந்த ஆண்டு இதே காலத்தில் மேற்கொள்ளப்பட்ட இறக்குமதியை விட 45.10 விழுக்காடு குறைவாகும்.
இந்த ஆண்டு ஜூன் மாதத்தில் மட்டும் 21.91 பில்லியன் அமெரிக்க டாலர் மதிப்பிலான ஏற்றுமதியும், 21.11 பில்லியன் டாலர் மதிப்பிலான இறக்குமதியும் மேற்கொள்ளப்பட்டிருக்கிறது.
பிரதமர் அலுவலகம்
வெளிநாடு வாழ் இந்தியர்கள் மாநாடு: 2021
வெளியுறவு விவகாரங்கள் அமைச்சகத்தின் முன்னணி நிகழ்ச்சியான வெளிநாடு வாழ் இந்தியர்கள் மாநாடு, அயல்நாடுகளில் வாழும் இந்தியர்களுடன் இணைப்பை ஏற்படுத்தும், அவர்களை ஈடுபடுத்தும் முக்கிய தளமாக விளங்குகிறது. இதர நாடுகளில் இருக்கும் நம்முடைய துடிப்பான சமூகத்தின் எண்ணங்களை கருத்தில் கொண்டு, தற்போதைய கொவிட் பெருந்தொற்றுக்கு இடையிலும், 16-வது வெளிநாடு வாழ் இந்தியர்கள் மாநாடு 2021 ஜனவரி 9 அன்று நடத்தப்படுகிறது. மாநாட்டுக்கு முன் நடைபெற்ற வெளிநாடு வாழ் இந்தியர்கள் கூட்டங்களைப் போலவே, மெய்நிகர் முறையில் மாநாடும் நடத்தப்படும். “தற்சார்பு இந்தியாவுக்கு பங்காற்றுதல்” என்பது வெளிநாடு வாழ் இந்தியர்கள் மாநாட்டின் மையக்கருவாக இருக்கும்.
வெளிநாடு வாழ் இந்தியர்கள் மாநாடு மூன்று பிரிவுகளை கொண்டிருக்கும். மாண்புமிகு பிரதமர் திரு நரேந்திர மோடியால் துவக்கி வைக்கப்பட இருக்கும் வெளிநாடு வாழ் இந்தியர்கள் மாநாட்டில், சுரிநாம் அதிபர் மேன்மைமிகு திரு சந்திரிகாபெர்சாத் சந்தோக்கியின் சிறப்புரை இடம்பெறும். இளைஞர்களுக்கான ‘பாரத் கோ ஜானியே’ விநாடி வினா நிகழ்ச்சியின் வெற்றியாளர்கள் அறிவிக்கப்படுவார்கள்.
தொடக்க நிகழ்வுக்கு பிறகு நிகழ இருக்கும் இரண்டு அமர்வுகளில் மத்திய அமைச்சர்கள் உரையாற்றுவார்கள்.
நிறைவு நிகழ்ச்சியில் மாண்புமிகு குடியரசுத் தலைவர் நிறைவுரையாற்றுவார். ‘பிரவசி பாரதிய சம்மான் விருதுகள் 2020-21’-இன் வெற்றியாளர்கள் அறிவிக்கப்படுவார்கள். இந்தியா மற்றும் வெளிநாடுகளில் பல்வேறு துறைகளில் திறம்பட பங்காற்றி வரும் வெளிநாடு வாழ் இந்தியர்களை கவுரவப்படுத்த இந்த விருதுகள் வழங்கப்படுகின்றன.
2021 ஜனவரி 8 அன்று இளைஞர்களுக்கான வெளிநாடு வாழ் இந்தியர்கள் மாநாடு “இந்தியா மற்றும் வெளிநாட்டு இந்தியர்களில் இருந்து இளம் சாதனையாளர்களை ஒன்றிணைத்தல்” என்னும் தலைப்பில் மெய்நிகர் முறையில் நடைபெறும். மத்திய இளைஞர் விவகாரங்கள் மற்றும் விளையாட்டு அமைச்சர் இதை தொகுத்து வழங்குவார். நியுசிலாந்து நாட்டின் சமூக மற்றும் தன்னார்வ துறை அமைச்சர் திருமிகு பிரியங்கா ராதாகிருஷ்ணன் சிறப்பு விருந்தினராக பங்கேற்பார்.
மேலும் விவரங்களுக்கு இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1686874
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சர் டாக்டர் ஜிதேந்திர சிங், தேசிய மருத்துவக் கல்வி நிறுவனங்களின் தலைவர்கள் மற்றும் பிரதிநிதிகளுடன் இணைய மாநாட்டில் உரையாற்றுகிறார்.
கொவிட்க்கு பிந்தைய காலத்தில் தொற்று நோய்களின் ஆய்வு மற்றும் மேலாண்மை குறித்த புதிய கவனம் செலுத்தப்பட உள்ளது என்றும், மருத்துவப் பாடத்திட்டமும் அதற்கேற்ப தன்னை மாற்றியமைக்க வேண்டும் என்றும் மத்திய அமைச்சர் டாக்டர் ஜிதேந்திர சிங் இன்று தெரிவித்தார்.
டாக்டர் ஜிதேந்திர சிங் தேசிய மருத்துவக் கல்வி நிறுவனங்களின் தலைவர்கள் மற்றும் பிரதிநிதிகளுடன் ஒரு இணைய மாநாட்டில் உரையாற்றினார்.
டாக்டர். ஜிதேந்திர சிங், சுதந்திரத்திற்கு முந்தைய மருத்துவப் பயிற்சியிலும், சுதந்திரத்திற்குப் பிந்தைய உடனடி காலத்திலும், இந்தியாவில் மருத்துவக் கல்வியின் மையம் தொற்று நோய்களை உள்ளடக்கியது என்று கூறினார். இது மட்டுமன்றி வெப்பமண்டல நோய்களில் உள்ளிருப்புப் பயிற்சி மேற்கொள்ள பல மேற்கத்திய நாடுகளைச் சேர்ந்த மருத்துவர்கள் இந்தியாவுக்கு அனுப்பப்பட்டனர், ஏனெனில் இந்த நோய்கள் அங்கு பரவலாக இல்லை. மேற்கத்திய ஆராய்ச்சியாளர்கள் பலர் காசநோய், தொழுநோய் மற்றும் பால்வினை நோய் போன்ற நோய்களைப் பற்றி ஆராய்ச்சி செய்ய இந்தியா வந்தனர் என்பதையும் அவர் நினைவு கூர்ந்தார்.
இந்தியாவின் முன்னணி கல்வி நிறுவனங்கள், மருத்துவப் பாடத்திட்டத்தின் சில அம்சங்களை மீண்டும் வலியுறுத்துவதற்கு கடமைப்பட்டிருப்பதாக டாக்டர். ஜிதேந்திர சிங் கூறினார், ஏனெனில் இவை நாடு முழுவதும் பரவியுள்ள கிட்டத்தட்ட 400 மருத்துவக் கல்லூரிகளின் ஆசிரியர்களுக்குப் பயிற்சியளிக்கும் தனித்துவப் பாடத்திட்டம் உடைய கல்வி நிறுவனங்கள்.
நாம் கொரோனா வைரசிலிருந்து மீளலாம், ஆனால் இதுவே நாம் எதிர்கொள்ளும் கடைசி வைரஸ் அல்ல, என்றார்.
புதுதில்லியின் எய்ம்ஸ் மற்றும் சண்டிகரின் முதுகலை நிறுவனம் போன்ற நிறுவனங்கள் எப்போதுமே முன்னிலை வகிக்கின்றன என்று டாக்டர். ஜிதேந்திர சிங் கூறினார், மருத்துவக் கல்வி மற்றும் மருத்துவ நிர்வாகத்தில் புதிய விதிமுறைகளுக்கான புதிய நெறிமுறைகளும் இந்த நிறுவனங்களிலிருந்து வெளிவரும் என்று நம்புவதாக தெரிவித்தார்.
மத்திய பணியாளர் தேர்வாணையம்
மத்திய பணியாளர் தேர்வாணையத்தால் 2022 மார்ச்சில் இறுதி செய்யப்பட்ட ஆட்சேர்ப்பு முடிவுகள்
மத்திய பணியாளர் தேர்வாணையத்தால் 2022 மார்ச்சில் இறுதி செய்யப்பட்ட ஆட்சேர்ப்பு முடிவுகள் வெளியிடப்பட்டுள்ளன.
தேர்வு செய்யப்பட்டுள்ள விண்ணப்பதாரர்கள் அனைவருக்கும் தனித்தனியாக தபால் மூலம் தகவல் தெரிவிக்கப்படும்.
தேர்வு முடிவுகள் இணைப்பிற்கும் மேலும் விவரங்களுக்கும் இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817962
பிரதமர் அலுவலகம்
வால்மீகி ஜெயந்தியை முன்னிட்டு நாட்டு மக்களுக்கு பிரதமர் வாழ்த்து
வால்மீகி ஜெயந்தியை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். மகரிஷி வால்மீகி குறித்த தமது கருத்துக்களின் காணொளியையும் பிரதமர் பகிர்ந்தார்.
“நாட்டு மக்களுக்கு வால்மீகி ஜெயந்தி நல்வாழ்த்துகள்”, என்று ட்விட்டர் பதிவில் அவர் தெரிவித்தார்.
பாதுகாப்பு அமைச்சகம்
கொவிட்-19 பரவலுக்கு எதிரான போரில் உள்ளாட்சி நிர்வாகங்களுக்கு கன்டோன்மென்ட் வாரியங்கள் உதவுகின்றன
தற்போதைய கொவிட்-19 சூழ்நிலையிலிருந்து மீண்டு வருவதற்காக உள்ளாட்சி நிர்வாகங்கள் மற்றும் மாநில அரசுகளுக்கு கன்டோன்மென்ட் வாரியங்கள் உதவி கரத்தை நீட்டி உள்ளன.
கன்டோன்மென்ட் பகுதிகளில் குடியிருப்போருக்கு மட்டுமில்லாமல், மருத்துவ உதவி தேவைப்படும் அனைவருக்கும் உதவி வழங்கப்படுகிறது.
தற்சமயம், 1,240 படுக்கைகளுடன் கூடிய 40 பொது மருத்துவமனைகளை கன்டோன்மென்ட் வாரியங்கள் பராமரித்து வருகின்றன. புனே, கிர்கீ மற்றும் தியோலலியில் உள்ள 304 படுக்கைகளுடன் கூடிய கன்டோன்மென்ட் வாரிய மருத்துவமனைகள் பிரத்தியேக கொவிட் மருத்துவமனைகளாக அறிவிக்கப்பட்டுள்ளன. கிர்கீ, தியோலலி, தேகுரோட், ஜான்சி மற்றும் அகமது நகரில் உள்ள 418 படுக்கைகளுடன் கூடிய கன்டோன்மென்ட் பொது மருத்துவமனைகள் கொவிட் மருத்துவமனைகளாக அறிவிக்கப்பட்டுள்ளன.
அனைத்து 39 கன்டோன்மென்ட் பொது மருத்துவமனைகளில் காய்ச்சல் மையங்கள் அமைக்கப்பட்டுள்ள நிலையில், கொவிட் அருகில் உள்ள நோயாளிகள் பிரத்தியேக கொவிட் சிகிச்சை மையங்களுக்கு அனுப்பப்படுகின்றனர்.
மாவட்ட நிர்வாகத்துடன் இணைந்து துரித ஆன்டிஜன் மற்றும் ஆர்டிபிசிஆர் பரிசோதனைகள் மேற்கொள்ளப்படுகின்றன. மேலும் பெரும்பாலான கன்டோன்மென்ட்டுகளில் தடுப்பு மருந்து மையங்கள் அமைக்கப்பட்டுள்ளன.
கொரோனா பதிப்புகள் சமீப நாட்களாக அதிகரித்ததை தொடர்ந்து, ஏப்ரல் 20 மற்றும் 24 ஆகிய தேதிகளில் ஆய்வுக் கூட்டங்களை நடத்திய பாதுகாப்பு அமைச்சர் திரு ராஜ்நாத் சிங், தற்போதைய நிலைமையை எதிர்கொள்வதற்காக இயன்ற அனைத்து உதவிகளையும் உள்ளாட்சி நிர்வாகங்களுக்கு செய்யுமாறு பாதுகாப்பு படைகளை அறிவுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1715082
------
(Visitor Counter : 144
சிறுபான்மையினர் நலன் அமைச்சகம்
புதுதில்லி ஜவஹர்லால் நேரு அரங்கில் ‘ஹுனார் ஹாத்’-ஐ பிப்ரவரி 21 அன்று பாதுகாப்பு அமைச்சர் திரு. ராஜ்நாத் சிங் திறந்து வைக்கிறார்
நாட்டின் 75-வது சுதந்திர தினத்தையொட்டி நடத்தப்படும் 75 ஹுனார் ஹாத் கண்காட்சிகள் மூலம் 7.50 லட்சம் கைவினை கலைஞர்களுக்கு வேலைவாய்ப்புகளை சிறுபான்மையினர் விவகாரங்கள் அமைச்சகம் வழங்குகிறது: திரு. முக்தர் அப்பாஸ் நக்வி
நாடு முழுவதுமுள்ள கைவினை கலைஞர்களின் 26-வது ‘ஹுனார் ஹாத்’ கண்காட்சியை புதுதில்லி ஜவஹர்லால் நேரு அரங்கில் வரும் பிப்ரவரி 21 அன்று காலை 9.30 மணிக்கு பாதுகாப்பு அமைச்சர் திரு. ராஜ்நாத் சிங் திறந்து வைக்கிறார்.
மத்திய துறைமுகங்கள், கப்பல் மற்றும் நீர்வழி  இணை அமைச்சர் திரு. மன்சுக் மாண்டவியா தலைமை விருந்தினராக கலந்து கொள்கிறார்.
மக்களவை உறுப்பினர் திருமதி. மீனாட்சி லேகி மதிப்புறு விருந்தினராக பங்கேற்பார்.
“உள்ளூர் தொழில்களுக்கு ஊக்கம்” என்பதை மையக்கருவாகக் கொண்டு 26-வது ஹுனார் ஹாத்தை பிப்ரவரி 20-ல் இருந்து மார்ச் 1 வரை மத்திய சிறுபான்மையினர் விவகாரங்கள் அமைச்சகம் நடத்துகிறது.
இது குறித்து இன்று பேசிய சிறுபான்மையினர் விவகாரங்கள் அமைச்சர் திரு. முக்தார் அப்பாஸ் நக்வி, நாட்டின் 75-வது சுதந்திர தினத்தையொட்டி நடத்தப்படும் 75 ஹுனார் ஹாத் கண்காட்சிகள் மூலம் 7.50 லட்சம் கைவினை கலைஞர்களுக்கு வேலைவாய்ப்புகளை சிறுபான்மையினர் விவகாரங்கள் அமைச்சகம் வழங்குகிறது என்று கூறினார்.
புதுதில்லியில் நடைபெற உள்ள ஹுனார் ஹாத் கண்காட்சியில் நாடு முழுவதுமுள்ள 31-க்கும் அதிகமான மாநிலங்கள் மற்றும் யூனியன் பிரதேசங்களில் இருந்து 600 கைவினைக் கலைஞர்கள் பங்கேற்கின்றனர் என்று தெரிவித்தார்.
வேற்றுமையில் ஒற்றுமை என்ற கருத்தை வலியுறுத்தும் வகையில் நாட்டின் அனைத்து மூலைகளில் இருந்தும் கையால் செய்யப்பட்ட பொருட்கள் கண்காட்சியில் கிடைக்கும் என்றும் திரு. நக்வி மேலும் தெரிவித்தார்.
http://hunarhaat.org மற்றும் ஜெம்  இணையதளத்திலும் ஹுனார் ஹாத் கண்காட்சியில் மக்கள் பங்கேற்று பொருட்களை வாங்கிக் கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
தேர்தல் ஆணையம்
மக்களவை தேர்தல் 2019-ன் முதல் கட்ட வாக்குப்பதிவு, 11 ஏப்ரல் 2019 அன்று நடைபெறவுள்ளது
2019 பொதுத் தேர்தலின் முதல் கட்ட வாக்குப்பதிவு, 11 ஏப்ரல் 2019 அன்று நடைபெறவுள்ளது. மொத்தமுள்ள 543 தொகுதிகளில், 20 மாநிலங்கள் மற்றும் யூனியன் பிரதேசங்களில் அடங்கிய 91 மக்களவை தொகுதிகள் முதல் கட்ட வாக்குப்பதிவை சந்திக்கின்றன.
ஆந்திரப்பிரதேசம், தெலங்கானா, அருணாச்சலப்பிரதேசம், மேகாலயா, உத்தராகண்ட், மிசோரம், நாகாலாந்து, சிக்கிம், லட்சத்தீவு, அந்தமான் மற்றும் நிக்கோபார் தீவுகளில் உள்ள அனைத்து தொகுதிகளிலும் 11ஆம் தேதி வாக்குப்பதிவு நடைபெறவுள்ளது.
அசாம், பீகார், சத்தீஸ்கர், ஜம்மு-காஷ்மீர், மகாராஷ்டிரா, மணிப்பூர், ஒடிசா, திரிபுரா, உத்தரப்பிரதேசம் மற்றும் மேற்கு வங்க மாநிலங்களில் உள்ள சில தொகுதிகளிலும் கீழ்க்கண்ட விவரப்படி முதல் கட்ட வாக்குப்பதிவு நடைபெறவுள்ளது.
|
|
மாநிலங்கள் / யூனியன் பிரதேசங்கள்
|
|
முதல் கட்ட வாக்குப்பதிவு நடைபெறும் தொகுதிகளின் எண்ணிக்கை
|
|
ஆந்திரப்பிரதேசம்
|
|
25
|
|
அருணாச்சல பிரதேசம்
|
|
2
|
|
அசாம்
|
|
5
|
|
பீகார்
|
|
4
|
|
சத்தீஸ்கர்
|
|
1
|
|
ஜம்மு மற்றும் காஷ்மீர்
|
|
2
|
|
மகாராஷ்டிரா
|
|
7
|
|
மணிப்பூர்
|
|
1
|
|
மேகாலயா
|
|
2
|
|
மிசோரம்
|
|
1
|
|
நாகாலாந்து
|
|
1
|
|
ஒடிசா
|
|
4
|
|
சிக்கிம்
|
|
1
|
|
தெலங்கானா
|
|
17
|
|
திரிபுரா
|
|
1
|
|
உத்தரப்பிரதேசம்
|
|
8
|
|
உத்தராகண்ட்
|
|
5
|
|
மேற்கு வங்கம்
|
|
2
|
|
லட்சத்தீவுகள்
|
|
1
|
|
அந்தமான் மற்றும் நிக்கோபார் தீவுகள்
|
|
1
இரண்டாவது முதல் ஏழாவது கட்டம் வரையிலான வாக்குப்பதிவுகள் ஏப்ரல் 18, 23, 29, மே 6, 12 மற்றும் 19ஆம் தேதிகளில் நடைபெறவுள்ளது. 17ஆவது மக்களவைத் தேர்தலில் அனைத்து தொகுதிகளிலும் பதிவாகும் வாக்குகளின் எண்ணிக்கை மே 23 அன்று மேற்கொள்ளப்படும்.